Эггар лираг1а вола шоай моастаг1а есар вигав вежараша. Из ве, аьнна, ч1оаг1о яь бар вежарий. Бакъда, из г1улакх лаьрхх1а де дага хиннабар уж. Дег1 хьоадалла ца вуташ, мушашца из д1авийхка, ц1аг1а 1овиллав. Цу хана цхьан сихача г1улакха баха безаш хиннаб уж. Шоай наьнага аьннад цар: “Дахача метте кхо дии бийсеи доаккхаргда оаха. Цу моастаг1чоа доаг1аш дола та1азар дергда оаха ц1адаьхкача. Тхо доацача юкъа цунна дуачохи молочохи цхьа цурх ма лелахь. Мелла цо дехарах, ч1оаг1а хилалахь”.